Държавен вестник, бр. 26, 2012 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  26 
(3) При лото игрите и техните разновид­
ности размерите на печалбите се определят 
чрез предварително зададени коефициенти, 
като печалбите не зависят от постъпленията. 
Размерът на всяка печалба се определя от 
направения залог и от съответния предвари­
телно определен коефициент.
(4) Тото и лото игрите трябва да са оси­
гурени с одобрени от Комисията централни 
компютърни системи, включително системи 
за онлайн подаване на информация за фор­
мирането и разпределението на печалбите. 
Централните компютърни системи трябва да 
осигуряват подаването на информация към 
сървър на Националната агенция за прихо­
дите, като задължително осигуряват онлайн 
регистрация на всяка транзакция в системата 
на Националната агенция за приходите по 
ред и начин, определени в наредбата по чл. 6, 
ал. 1, т. 4.
Провеждане на тиражите на тото и лото игри
Чл. 56. Провеждането на тиражите се из­
вършва в съответствие с правилата, утвърдени 
от Комисията. Най-малко 50 на сто от стой­
ността на постъпленията от тото игрите се 
разпределя между участниците под формата 
на печалби.
Игри бинго и кено
Чл. 57. (1) Игрите бинго и кено са хазарт­
ни игри, при които се залага върху една или 
повече числови комбинации и се изтеглят 
определен брой числа, формиращи печелив­
шите комбинации.
(2) При играта бинго се залага с талони, 
върху които предварително са отразени ком­
бинации от числа.
(3) Талоните за участие в играта бинго са 
ценни книжа, издавани от държавата. Те се 
предоставят на организаторите от Министер­
ството на финансите срещу заявка, заверена 
от съответната приходна администрация в 
потвърждение на платения данък.
(4) Размерите на печалбите при играта бинго 
се формират като предварително определен 
процент от постъпленията. Най-малко 50 на 
сто от стойността на постъпленията от игрите 
бинго и кено се разпределя между участниците 
под формата на печалби, които се предоставят 
непосредствено след обявяването им.
(5) Игрите бинго и кено трябва да са оси­
гурени с одобрени от Комисията централни 
компютърни системи, включително системи 
за онлайн подаване на информация за фор­
мирането и разпределението на печалбите. 
Централните компютърни системи трябва да 
осигуряват подаването на информация към 
сървър на Националната агенция за прихо­
дите, като задължително осигуряват онлайн 
регистрация на всяка транзакция в системата 
на Националната агенция за приходите по 
ред и начин, определени в наредбата по чл. 6, 
ал. 1, т. 4.
Разновидности на играта кено
Чл. 58. При разновидностите на играта 
кено размерите на печалбите се определят 
чрез предварително зададени коефициенти. 
Размерът на всяка печалба не зависи от 
постъп­ленията и се определя от направения 
залог и от съответния предварително опре­
делен коефициент.
Моментна лотария
Чл. 59. (1) Моментната лотарийна игра е 
хазартна игра, при която размерите и видовете 
на паричните и/или предметните печалби се 
установяват след разкриване на печелившата 
комбинация върху талоните. 
(2) При моментната лотарийна игра разме­
рите на печалбите са фиксирани и не зависят 
от броя и цената на продадените талони. 
Стойността на паричните и предметните 
печалби не може да бъде по-малко от 50 на 
сто от общата стойност на талоните.
(3) Организаторът осигурява и гарантира 
получаването на паричните и предметните 
печалби.
(4) Отпечатването, предоставянето, вно­
сът и унищожаването на талони или други 
удостоверителни знаци за участие в момент­
на лотарийна игра се извършват по реда на 
чл. 50, ал. 3.
Раздел ІІІ
Игри със залагания върху резултати от спорт­
ни състезания и надбягвания с коне и кучета
Определение
Чл. 60. (1) Игрите със залагания върху ре­
зултати от спортни състезания и надбягвания 
с коне и кучета са хазартни игри, при които 
печалбата зависи само от вярното предвиж­
дане и познаване на тези резултати. 
(2) Спортни състезания са състезания по 
футбол, баскетбол, волейбол, тенис, бокс, 
хокей и други, състезания с автомобили, мо­
тоциклети и други.
(3) В игрите със залагания залогът се удос­
товерява посредством удостоверителни знаци, 
издадени от организатора, които съдържат 
информация за направените предвиждания и 
за размера на залога на участника. Образците 
на удостоверителните знаци се утвърждават 
от Комисията.
(4) Печалбите се определят от:
1. размерите на залозите и съответните 
предварително определени от организатора 
коефициенти, или 
2. съотношението между броя на спече­
лилите играчи и размерите на залозите при 
предварително установен дял на печалбите.